Verst verður veðrið á Ströndum og Norðurlandi vestra þar sem rauð viðvörun tekur gildi klukkan 17:00 í dag . Byrjað er að hvessa nú þegar á norðurhluta landsins og mælist vindhraði í hviðum við Herkonugil á Tröllaskaga 33 m / s . Auk þess er að verða hvasst víða á Vestfjörðum . Óvissustig vegna snjóflóðahættu á Mið-Norðurlandi tekur gildi klukkan átta . Spáð er mikilli snjókomu í mjög hvassri NA - og síðan N-átt á svæðinu . Búast má við því að snjóflóðahætta geti skapast í fjalllendi í Skagafirði , Tröllaskaga og austur fyrir Eyjafjörð .